**Harta Nagyközség Önkormányzata Képviselő-testületének**

**18/2018.(XI.30.) önkormányzati rendelete a gyermekétkeztetés és a bölcsődei ellátás intézményi térítési díjairól**

Harta Nagyközség Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 29. § (1) bekezdésében és a (2) bekezdés e) pontjában meghatározott hatáskörében a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 8. pontjában meghatározott feladatkörében eljárva, Dunatetétlen Község Önkormányzata Képviselő-testületének egyetértésével és Harta Nagyközség Képviselő-testülete Pénzügyi-gazdasági-településfejlesztési és Ügyrendi Bizottsága véleményének kikérésével a következőket rendeli el:

**1.§** (1) Harta Nagyközség Önkormányzatának Képviselő-testülete a gyermekek napközbeni ellátása keretében nyújtott étkeztetés és a bölcsődei ellátás intézményi térítési díjait 2019. január 1-től e rendelet melléklete szerint határozza meg.

(2) A fizetendő térítési díjak csökkentésére és elengedésére vonatkozóan a Gyvt. 21/B §.-ban foglalt szabályozások az irányadóak.

**2.§** Ez a rendelet 2019. január 1-jén lép hatályba.

**3.§** E rendelet hatálybalépésével hatályát veszíti Harta Nagyközség Önkormányzata Képviselő-testületének a gyermekétkeztetés intézményi térítési díjairól szóló 16/2016.(XII.23.) önkormányzati rendelete.

Dollenstein László s.k. dr. Fodor-Rácz Szilvia s.k.

polgármester jegyző

Záradék: Kihirdetve: Harta, 2018. november 30.

dr. Fodor-Rácz Szilvia s.k.

jegyző

**Melléklet**

1. **Az óvodai - iskolai gyermekétkeztetés intézményi térítési díjának dokumentálása**

A gyermekétkeztetés intézményi térítési díjának alapja az élelmezés nyersanyagköltségének egy ellátottja jutó napi összege a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet (továbbiakban Korm.rendelet) 5.§ (2) bekezdésében meghatározott kerekítési szabályok figyelembe vételével.

Az intézményi térítési díjat és a személyi térítési díjat a fentiek alapján kell meghatározni.

|  |  |  |
| --- | --- | --- |
|  | **A** | **B** |
| 1 | **Óvodai étkezések** | **Díj** |
| 2 | Tízórai | 95 Ft/nap |
| 3 | Ebéd | 230 Ft/nap |
| 4 | Uzsonna | 75 Ft/nap |
| 5 | **Összesen** | **400 Ft/nap** |

|  |  |  |
| --- | --- | --- |
|  | **A** | **B** |
| 1 | **Iskolai étkezések** | **Díj** |
| 2 | Tízórai | 95 Ft/nap |
| 3 | Ebéd | 300 Ft/nap |
| 4 | Uzsonna | 75 Ft/nap |
| 5 | **Összesen** | **470 Ft/nap** |

Az árak az ÁFA-t tartalmazzák.

1. **A mini bölcsődei gyermekétkeztetés intézményi térítési díjának dokumentálása**

A gyermekétkeztetés intézményi térítési díjának alapja az élelmezés nyersanyagköltségének egy ellátottja jutó napi összege a Korm. rendelet 5.§ (2) bekezdésében meghatározott kerekítési szabályok figyelembe vételével.

Az intézményi térítési díjat és a személyi térítési díjat a fentiek alapján kell meghatározni.

|  |  |  |
| --- | --- | --- |
|  | **A** | **B** |
| 1 | **Mini Bölcsődei étkezések** | **Díj** |
| 2 | Reggeli | 80 Ft/nap |
| 3 | Tízórai | 50 Ft/nap |
| 4 | Ebéd | 210 Ft/nap |
| 5 | Uzsonna | 75 Ft/nap |
| 6 | **Összesen** | **415 Ft/nap** |

Az árak az ÁFA-t tartalmazzák.

1. **A mini bölcsődében nyújtott gondozás térítési díjának dokumentálása**

A Gyvt. 148.§ (2) bekezdése, valamint a Korm. rendelet 9.§ (2) bekezdése alapján a Harta Nagyközség Önkormányzat Képviselő-testülete a mini bölcsődében a gondozásért külön nem kíván személyi térítési díjat megállapítani, ezért az intézményi térítési díj összegét nullában határozza meg és helyi rendelete mellékletében – III. pont –, írásban dokumentálja.

1. **A mini bölcsődében az időszakos gyermekfelügyelet térítési díjának dokumentálása**

Gyvt. 148.§ (2) bekezdése, valamint a Korm. rendelet 9.§ (4) bekezdése alapján a Harta Nagyközség Önkormányzat Képviselő-testülete a mini bölcsődében az időszakos gyermekfelügyeletért az alábbi intézményi térítési díjat határozza meg:

|  |  |  |
| --- | --- | --- |
|  | **A** | **B** |
| 1 | **Bölcsődei egyéb szolgáltatás** | **Díj** |
| 2 | Időszakos gyermekfelügyelet | 300 Ft/óra |

Az ár az ÁFA-t tartalmazza.